Diari Oficial de la Generalitat Valenciana


Sumari del DOGV 2883, del 04-12-1996 (1996/840229)

RESOLUCIÓ de 10 d'octubre de 1996, del conseller d'Obres Públiques, Urbanisme i Transports, per la qual s'aprova definitivament la modificació núm. 5 (punts 5 i 24) del Pla General d'Ordenació Urbana de Xàtiva (PGOU).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2883

Data del DOGV
:   04-12-1996

Secció del DOGV
:   ALTRES DISPOSICIONS

Número del document
:   1996/840229


Data del document
:   10-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 10 d'octubre de 1996, del conseller d'Obres Públiques, Urbanisme i Transports, per la qual s'aprova definitivament la modificació núm. 5 (punts 5 i 24) del Pla General d'Ordenació Urbana de Xàtiva (PGOU).  
Vist l'expedient relatiu al projecte de modificació núm. 5 (punts 5 i 24) del Pla General d'Ordenació Urbana de Xàtiva. I, d'acord amb els següents:  
Antecedents de fet  
Primer  
El projecte es va aprovar inicialment pel ple de l'Ajuntament de Xàtiva, en sessió celebrada el dia 3 de novembre de 1994 i, després del pertinent període d'informació pública en el qual es van presentar 11 al·legacions, es va aprovar provisionalment pel mateix òrgan en data 4 de maig de 1995.  
Segon  
En data 23 de juny de 1995 es va requerir informe dels següents organismes: Conselleria de Medi Ambient; Demarcació de Carreteres del Ministeri d'Obres Públiques, Transports i Medi Ambient; Carreteres de la Conselleria d'Obres Públiques, Urbanisme i Transports (COPUT); Direcció General de Patrimoni de la Conselleria de Cultura; Servei de Vies i Obres de la Diputació Provincial de València, i Confederació Hidrogràfica del Xúquer.   
S'han rebut:  
- Informe de la Conselleria de Cultura, en el qual es proposa la incorporació al Pla General de Xàtiva de la relació de jaciments arqueològics inclosos en l'inventari respectiu de la Comunitat Valenciana quant als radicats en aquest terme municipal.  
- Informe de Carreteres de la COPUT, en què es notifica desfavorablement els punts primer i sisè de la modificació.  
Tercer  
La Comissió Territorial d'Urbanisme de València, en sessió celebrada el 27 de setembre de 1995, va acordar: "Aprovar definitivament els punts 3, 7, 8, 10, 11, 12, 14, 15, 16, 17, 19, 20 i 22. Suspendre l'aprovació definitiva dels punts 1, 4, 5, 23 i 24. Denegar els punts 13 i 18. Informar favorablement els punts 2 i 9, els quals van ser aprovats pel conseller d'Obres Públiques, Urbanisme i Transports el 15 de desembre de 1995".  
Quart  
En data 3 d'abril de 1996, es rep documentació de l'Ajuntament de Xàtiva reparadora de les deficiències determinants de la suspensió dels punts 1, 4, 5, 23 i 24.  
Cinquè  
La Comissió Territorial d'Urbanisme de València, reunida en sessió de 19 de setembre de 1996, va acordar: "Suspendre l'aprovació definitiva del punt núm. 1 mentre es reparen els defectes de forma apuntats en el fonament de dret primer. Aprovar definitivament els punts 4 i 23. Informar favorablement els punts 5 i 24 i elevar a l'honorable senyor conseller d'Obres Públiques, Urbanisme i Transports la proposta d'aprovar-los definitivament. Tot això referent a la modificació núm. 5 del Pla General d'Ordenació Urbana de Xàtiva".  
Sisè  
Aquesta Conselleria amb data 7 d'octubre de 1996, d'acord amb el dictamen del Servei de Coordinació Territorial, i a proposta de la Direcció General d'Urbanisme, va informar favorablement aquesta modificació del PGOU de Xàtiva.  
Fonaments de dret  
Primer  
Respecte del procediment, en el cas present, s'han observat les prescripcions legalment establertes per a les modificacions del Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, Reguladora de l'Activitat Urbanística. Així mateix, s'han recaptat els diferents informes preceptius.  
Segon  
Quant al fons de l'assumpte, la modificació plantejada té com a objectiu els punts 5 i 24 integrants en el projecte de modificació núm. 5 del PGOU de Xàtiva.  
El punt 5 té com a objectiu la modificació de l'ordenació de l'illa de cases definida pels carrers Reina, Porta de Sant Miquel, Hostals, Plaça de Sant Jaume i Pintor Climent, crear un jardí interior privat i reduir l'edificabilitat del conjunt.  
El punt 24 proposa un canvi de 12 a 14 m de la profunditat edificable en la façana que recau al carrer Reina de l'illa de cases indicada en l'apartat anterior.  
La Comissió Territorial d'Urbanisme va assenyalar calia definir el nombre d'altures que correspon a la part edificable interior de l'illa de cases. En la documentació presentada es justifica que l'edificació interior de l'illa de cases és idèntica que en la resta d'illes tancades, una planta, excepte en la zona de jardí privat en la qual l'edificació és zero plantes; per la qual cosa la deficiència queda reparada.   
La justificació de l'expedient i les determinacions concretes en què es plasma, resulten tècnicament correctes i ajustades a dret, sense que amb les modificacions plantejades es produesca un menyscabament en la utilització de les zones verdes i espais lliures prevists en el vigent Pla General d'Ordenació Urbana de Xàtiva.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del PGOU de Xàtiva.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 55.4 i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb relació a l'article 6 i la disposició transitòria tercera del Decret 77/96, de 16 d'abril, del Govern Valencià, pel qual es va aprovar el Reglament dels òrgans urbanístics de la Generalitat Valenciana.  
Vists els preceptes legals citats i d'altres de general i pertinent aplicació, resol:  
Aprovar definitivament la modificació núm. 5 (punts 5 i 24) del Pla General d'Ordenació Urbana de Xàtiva.  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació excusa de la seua notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició de l'esmentat recurs serà requisit imprescindible que, amb caràcter previ, el recurrent en comunique a aquest òrgan la interposició, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú."  
València, 10 d'octubre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.